plato-philosophy.respublica 8.551
τιμωμένου δὴ πλούτου ἐν πόλει καὶ τῶν πλουσίων ἀτιμοτέρα ἀρετή τε καὶ οἱ ἀγαθοί . δῆλον . ἀσκεῖται δὴ τὸ ἀεὶ τιμώμενον , ἀμελεῖται δὲ τὸ ἀτιμαζόμενον . οὕτω . ἀντὶ δὴ φιλονίκων καὶ φιλοτίμων ἀνδρῶν φιλοχρηματισταὶ καὶ φιλοχρήματοι τελευτῶντες ἐγένοντο , καὶ τὸν μὲν πλούσιον ἐπαινοῦσίν τε καὶ θαυμάζουσι καὶ εἰς τὰς ἀρχὰς ἄγουσι , τὸν δὲ πένητα ἀτιμάζουσι . πάνυ γε . οὐκοῦν τότε δὴ νόμον τίθενται ὅρον πολιτείας ὀλιγαρχικῆς ταξάμενοι πλῆθος χρημάτων , οὗ μὲν μᾶλλον ὀλιγαρχία , πλέον , οὗ δʼ ἧττον , ἔλαττον , προειπόντες ἀρχῶν μὴ μετέχειν ᾧ ἂν μὴ ᾖ οὐσία εἰς τὸ ταχθὲν τίμημα , ταῦτα δὲ ἢ βίᾳ μεθʼ ὅπλων διαπράττονται , ἢ καὶ πρὸ τούτου φοβήσαντες κατεστήσαντο τὴν τοιαύτην πολιτείαν . ἢ οὐχ οὕτως ; οὕτω μὲν οὖν . ἡ μὲν δὴ κατάστασις ὡς ἔπος εἰπεῖν αὕτη . ναί , ἔφη · ἀλλὰ τίς δὴ ὁ τρόπος τῆς πολιτείας ; καὶ ποῖά ἐστιν ἃ ἔφαμεν αὐτὴν ἁμαρτήματα ἔχειν ; πρῶτον μέν , ἔφην , τοῦτο αὐτό , ὅρος αὐτῆς οἷός ἐστιν . ἄθρει γάρ , εἰ νεῶν οὕτω τις ποιοῖτο κυβερνήτας , ἀπὸ τιμημάτων , τῷ δὲ πένητι , εἰ καὶ κυβερνητικώτερος εἴη , μὴ ἐπιτρέποι — πονηράν , ἦ δʼ ὅς , τὴν ναυτιλίαν αὐτοὺς ναυτίλλεσθαι . οὐκοῦν καὶ περὶ ἄλλου οὕτως ὁτουοῦν ἀρχῆς ; οἶμαι ἔγωγε . πλὴν πόλεως ; ἦν δʼ ἐγώ · ἢ καὶ πόλεως πέρι ; πολύ γʼ , ἔφη , μάλιστα , ὅσῳ χαλεπωτάτη καὶ μεγίστη ἡ ἀρχή . ἓν μὲν δὴ τοῦτο τοσοῦτον ὀλιγαρχία ἂν ἔχοι ἁμάρτημα . φαίνεται . τί δέ ; τόδε ἆρά τι τούτου ἔλαττον ; τὸ ποῖον ; τὸ μὴ μίαν ἀλλὰ δύο ἀνάγκῃ εἶναι τὴν τοιαύτην πόλιν , τὴν μὲν πενήτων , τὴν δὲ πλουσίων , οἰκοῦντας ἐν τῷ αὐτῷ , ἀεὶ ἐπιβουλεύοντας ἀλλήλοις . οὐδὲν μὰ Δίʼ , ἔφη , ἔλαττον . ἀλλὰ μὴν οὐδὲ τόδε καλόν , τὸ ἀδυνάτους εἶναι ἴσως πόλεμόν τινα πολεμεῖν διὰ τὸ ἀναγκάζεσθαι ἢ χρωμένους τῷ πλήθει ὡπλισμένῳ δεδιέναι μᾶλλον ἢ τοὺς πολεμίους , ἢ μὴ χρωμένους ὡς ἀληθῶς ὀλιγαρχικοὺς φανῆναι ἐν αὐτῷ τῷ μάχεσθαι , καὶ ἅμα χρήματα μὴ ἐθέλειν εἰσφέρειν , ἅτε φιλοχρημάτους . οὐ καλόν .
Lemmas: τιμάω δή πλοῦτος ἐν πόλις καί ὁ πλούσιος ἄτιμος ἀρετή τε καί ὁ ἀγαθός . δῆλος . ἀσκέω δή ὁ ἀεί τιμάω , ἀμελέω δέ ὁ ἀτιμάζω . οὕτως . ἀντί δή φιλόνικος καί φιλότιμος ἀνήρ φιλοχρηματιστής καί φιλοχρήματος τελευτάω γίγνομαι , καί ὁ μέν πλούσιος ἐπαινέω τε καί θαυμάζω καί εἰς ὁ ἀρχή ἄγω , ὁ δέ πένης ἀτιμάζω . πάνυ γε . οὐκοῦν τότε δή νόμος τίθημι ὅρος πολιτεία ὀλιγαρχικός τάσσω πλῆθος χρῆμα , ὅς μέν μάλα ὀλιγαρχία , πολύς , ὅς δέ ἥσσων , ἐλαχύς , προλέγω ἀρχή μή μετέχω ὅς ἄν μή εἰμί οὐσία εἰς ὁ τάσσω τίμημα , οὗτος δέ ἤ βία μετά ὅπλον διαπράσσω , ἤ καί πρό οὗτος φοβέω καθίστημι ὁ τοιοῦτος πολιτεία . ἤ οὐ οὕτως ; οὕτως μέν οὖν . ὁ μέν δή κατάστασις ὡς ἔπος λέγω οὗτος . ναί , φημί · ἀλλά τίς δή ὁ τρόπος ὁ πολιτεία ; καί ποῖος εἰμί ὅς φημί αὐτός ἁμάρτημα ἔχω ; πρῶτος μέν , φημί , οὗτος αὐτός , ὅρος αὐτός οἷος εἰμί . ἀθρέω γάρ , εἰ ναῦς οὕτως τις ποιέω κυβερνήτης , ἀπό τίμημα , ὁ δέ πένης , εἰ καί κυβερνητικός εἰμί , μή ἐπιτρέπω — πονηρός , ἠμί δέ ὅς , ὁ ναυτιλία αὐτός ναυτίλλομαι . οὐκοῦν καί περί ἄλλος οὕτως ὅστις ἀρχή ; οἴομαι ἐγώ . πλήν πόλις ; εἰμί δέ ἐγώ · ἤ καί πόλις περί ; πολύς γε , φημί , μάλα , ὅσος χαλεπός καί μέγας ὁ ἀρχή . εἷς μέν δή οὗτος τοσοῦτος ὀλιγαρχία ἄν ἔχω ἁμάρτημα . φαίνω . τίς δέ ; ὅδε ἆρα τις οὗτος ἐλαχύς ; ὁ ποῖος ; ὁ μή εἷς ἀλλά δύο ἀνάγκη εἰμί ὁ τοιοῦτος πόλις , ὁ μέν πένης , ὁ δέ πλούσιος , οἰκέω ἐν ὁ αὐτός , ἀεί ἐπιβουλεύω ἀλλήλων . οὐδείς μά Ζεύς , φημί , ἐλαχύς . ἀλλά μήν οὐδέ ὅδε καλός , ὁ ἀδύνατος εἰμί ἴσως πόλεμος τις πολεμέω διά ὁ ἀναγκάζω ἤ χράω ὁ πλῆθος ὁπλίζω δείδω μάλα ἤ ὁ πολέμιος , ἤ μή χράω ὡς ἀληθής ὀλιγαρχικός φαίνω ἐν αὐτός ὁ μάχομαι , καί ἅμα χρῆμα μή ἐθέλω εἰσφέρω , ἅτε φιλοχρήματος . οὐ καλός .